МОТИВИ:

**1. Причини, които налагат приемането.**

Съгласно разпоредбите на Закона за местните данъци и такси (ЗМДТ) и Закона за управление на отпадъците (ЗУО) е регламентирано задължението на Община Тутракан да предоставя на населението услуги по сметосъбиране, сметоизвозване, обезвреждане на битовите отпадъци в Регионално депо за неопасни отпадъци – Русе, както и за поддържане на чистота на териториите за обществено ползване.

Границите на районите за извършване на услуги по сметосъбиране, сметоизвозване и поддържането на чистотата на териториите за обществено ползване на територията на Община Тутракан, както и честотата на сметоизвозване са определени със Заповед №РД-04-965/31.10.2024 г. на Кмета на община Тутракан на основание чл. 63, ал. 2 от Закона за местните данъци и такси.

Съгласно чл. 64 от Закона за управление на отпадъците всяка община заплаща отчисления за обезвреждане на отпадъците на съответното регионално депо, като отчисленията имат за цел да се намали количеството на депонираните отпадъци и да се насърчи тяхното рециклиране и оползотворяване. Размерът на отчисленията е определен с наредба, като беше различен за всяка календарна година както следва: за 2013г. - 15лв./т; за 2014г. - 22лв./т; за 2015г. - 28лв./т; за 2016г. - 36лв./т; за 2017г. - 40лв./т; за 2018г. - 45лв./т; за 2019г. - 57лв./т; за 2020г. - 69лв./т; за 2021г. - 82лв./т; за 2022г. - 95лв./т и всяка следваща година ще бъде 95лв./т. Така наложените нормативно отчисления водят до оскъпяване на разходите по обезвреждане на отпадъците на общините.

Данъчната оценка на имотите, върху която се изчислява дължимата такса не е променяна от 2009 г.

Резултатите от направения анализ за количеството генерирани отпадъци на територията на Община Тутракан за периода 2020-2024 г. показват ежегодно завишение на количеството депонирани отпадъци за крайно обезвреждане на Регионалното депо, спрямо предходните години. Предвиждаме редица мерки за оптимизиране и повишаване на контрола върху процесите за сметосъбиране и сметоизвозване и поддържане на чистотата на териториите за обществено ползване с цел през 2025 г. количествата отпадъци за депониране да бъдат значително по-малко.

В плановете си за 2025 г. поставяме акцент върху подобряването на средата - озеленяване, поддръжка и почистване на съществуващите и новоизградени междублокови зелени пространства, детски, здравни и социални заведения и гробищните паркове. Целта е да се създадат условия за намаляване на количеството генерирани отпадъци, най-вече на смесения битов отпадък, и да се повиши делът на повторната употреба и разделното събиране на отпадъците.

С цел да се повиши контрола върху дейността ще се внедрят алгоритми и модели, които да сигнализират при неизпълнение по дейности от чистотата. Предвижда се да бъде въведена система за наблюдение и управление на стандартната сметосъбираща техника с цел спиране на  възможността за злоупотреби. Системата ще предоставя данни за маршрута, времето на изпълнение на задачите, както и разпознаването при опит за вдигане на неидентифициран контейнер.

При разработване на План-сметката освен основните елементи включени в нея, са отчетени и факторите, довели до увеличаване на разходите за 2025 г., съответно и до увеличение на размера на ТБО, а именно:

- Увеличаване на минималната работна заплата от 01.01.2025 г. в размер на 1077лв.

- Нарастващата инфлация и непрекъснатото увеличаване на цената на редица стоки и услуги;

- Предстоящи инвестиции с цел подобряване на услугите по сметосъбиране и сметоизвозване, разделно събиране на отпадъците от опаковки, дървени, зелени отпадъци и др., както и намаляване на количеството на смесения битов отпадък генериран от територията на Общината.

**2. Цели, които се поставят.**

С одобряване на план-сметка за разходите през 2025 г., необходими за предоставяне на услугите по „сметосъбиране и сметоизвозване“, „обезвреждане на битовите отпадъци в депо“ и „поддържане на чистотата на териториите за обществено ползване“ в община Тутракан се поставя основната цел справедливо да се определи размера на такса битови отпадъци, като се запази размера и качеството на предоставяната на гражданите и юридически лица услуга.

**3. Финансови и други средства, необходими за прилагане на проекта на административния акт.**

Не са необходими допълнителни финансови средства с оглед одобряване на план-сметка за разходите през 2025 г., необходими за предоставяне на услугите по „сметосъбиране и сметоизвозване“, „обезвреждане на битовите отпадъци в депо“ и „поддържане на чистотата на териториите за обществено ползване“ в Община Тутракан.

**4. Очаквани резултати от прилагането, включително финансови, ако има такива.**

Резултатите, които се очакват от одобряване на план-сметка за разходите през 2025 г., необходими за предоставяне на услугите по „сметосъбиране и сметоизвозване“, „обезвреждане на битовите отпадъци в депо“ и „поддържане на чистотата на териториите за обществено ползване“ в община Тутракан се свеждат до привеждане на план-сметката в пълно съответствие с действащата нормативна уредба и всички нормативни актове от по-висока степен.

**5. Анализ за съответствие с правото на Европейския съюз**.

Предлаганата за одобряване план-сметка за разходите през 2025 г., необходими за предоставяне на услугите по „сметосъбиране и сметоизвозване“, „обезвреждане на битовите отпадъци в депо“ и „поддържане на чистотата на териториите за обществено ползване“ в община Тутракан е изготвен в съответствие с нормативните актове от по-висока степен, както и с актовете на европейското законодателство.

.За осигуряване на дейностите по управление на битовите отпадъци в план-сметката за 2025 г. са предвидени средства в размер на 1 831 866,00 лева.

 Заинтересованите лица и организации могат да участват в производството по издаване на акта по чл. 65 и чл. 66 от АПК, чрез представяне на писмени предложения и възражения по проекта за решение на е-mаil адрес: tutrakan@b-trust.org или в Центъра за обслужване на граждани в Общинска администрация – Тутракан на адрес: ул. „Трансмариска“ № 31, в едномесечен срок считан от датата на оповестяване на уведомлението.